امریکانین خاریجی ایشلر ناظیری آنتونی بلینکن چینه رسمی سفری چرچیوه‌سینده همکاری چین گانگ ایله گؤروشوب.
چین خاریجی ایشلر ناظیرلیگیندن وئریلن معلوماتا گؤره، ناظیر چین گانگ چین-امریکا علاقه‌لری‌نین دیپلوماتیک علاقه‌لرین قورولماسیندان بری ان پیس نقطه‌ده اولدوغونا و بو وضعیتین ایکی اؤلکه‌نین ماراق‌لارینا اویغون اولمادیغینا دقت چکیب.
چین-ین امریکا ایله موناسیبت‌لرینی پرزیدنت شی جین پینگ‌ طرفیندن ایره‌لی سورولن قارشی‌لیق‌لی حؤرمت، باریش ایچینده بیر آرادا یاشاما و امکداش‌لیق پرینسیپ‌لری چرچیوه‌سینده گؤردوگونو ایفاده ائدن چین گانگ بون‌لارین عمومی روح، مقصد و قیرمیزی خطی گؤزله‌مکله مومکون اولدوغونو سؤیله‌ییب.
چین گانگ امریکا ایله استقرارلی، پروقنوزلاش‌دیریلا بیلن و یاپیجی علاقه‌لر قورماق ایسته‌دیک‌لرینی بیلدیریب: "بیز
اومید ائدیریک کی، امریکا چینه قارشی عینی و منطقی باخیشی قبول ائده‌جک، موناسیبت‌لرین سیاسی اساسینی قوروماق و آیری-آیری گؤزلنیلمز حادثه‌لری راسیونال، ساکن و پئشکار شکیلده ایداره ائده‌جک. طرف‌لر امریکا و چین دؤولت باشچی‌لاری‌نین بالی گؤروشو زامانی الده ائتدیک‌لری آنلاشمانین مضمونو و روحونا اویغون اولا‌راق موناسیبت‌لری یئنی‌دن ثابت مجرایا یؤنلتمه‌یه چالیشما‌لی‌دیر.
تایوان مسئله‌سی چین-ین کؤک‌لو ماراغی، دؤولتین ان مهم پروبلئمی و چین- امریکا موناسیبت‌لرینده آشکار ریسک‌دیر. چین امریکا طرفینی واحید چین اساسینا باغلی قالماغا، دیپلوماتیک علاقه لرین اساسی تامین ائدن اوچ اورتاق بیاننامه‌ده‌کی عهده لیک لرینه عمل ائتمه‌یه و "تایوانین موستقیل‌لیگینی" تانیماماغا چاغیریب".
امریکانین خاریجی ایشلرناظیرلیگیندن وئریلن معلوماتا گؤره ایسه آنتونی بلینکن یانلیش آلقیلاما و سهو حسابلاما ریسک‌لریندن قاچماق اوچون موختلیف ساحه‌لرده دیپلماسی اونسیت کانال‌لاری‌نین آچیق ساخلانماسی‌نین واجیب‌لیگینه دقت چکیب. او، موناسیبت‌لرده ناراحات‌لیق دوغوران مسئله‌لری یولونا قویماقدا امکداش‌لیق ایمکان‌لاری‌نین مومکون اولدوغونو بیلدیریب، عینی زاماندا، "امریکانین همیشه امریکا خالقی‌نین ماراق‌لارینی و دگرلرینی مدافعه ائدجگینی، آزاد، آچیق دونیا و قایدا‌لارا اساس‌لانان اولوسلار آراسی نیظامی مدافعه ائتمک اوچون متفیق‌لری و طرفداش‌لاری ایله بیرلیکده چالیشا‌جاق‌لارینی" سؤیله‌ییب.
آنتونی بیلینکن‌ین دیالوقو داوام ائتدیرمک اوچون چین‌لی همکارینی واشینگتونا دعوت ائدیب.
گؤروش زامانی طرف‌لر چین-امریکا موناسیبت‌لرینده رهبر پرینسیپ‌لر اوزره مصلحتلشمه‌لری داوام ائتدیرمک، بیرگه ایشچی قروپ‌لارلا معین پروبلئم‌لری حل ائتمک، بیزنس و تحصیل ساحه‌سینده قارشی‌لیق‌لی علاقه‌لره تشویق ائتمک باره‌ده راضیلیغا گلیب‌لر.
